# data[].attributes.body
Neljän oppitunnin opintokokonaisuus 1. luokan oppilaille aiheena nukkumaanmenorutiinit.

Laajempana käsiteltävänä aiheena toimivat uni ja lepo, mutta rajasimme tämän kokonaisuuden käsittelemään nukkumaanmenorutiineja, jotta se olisi tarpeeksi selkeä ja tavoitteet olisi helpompi määritellä.

Kesto 4 x 45 min

Opetus on suunniteltu toteutettavaksi lähiopetuksena hyödyntäen tieto- ja viestintäteknologiaa oppilaiden ikään ja kehitysvaiheeseen sopivalla tavalla.

# data[].attributes.body
Alkuopetusikäiset oppilaat eivät kykene vielä kovin pitkäkestoiseen itsenäiseen ja itseohjautuvaan työskentelyyn, siksi projektin aikana työskennellään vaihtuvin menetelmin.

Kokonaisuus sisältää sekä opettajajohtoista, itsenäistä että parityöskentelyä työvaiheesta riippuen --> monimuotoiset työskentelytavat ja -mallit tukevat oppilaiden mielenkiintoa.

Opettajan roolina on koota oppilaiden ajatuksia yhteen, opettaa uusien digivälineiden käyttöä, ohjata työskentelyä sekä antaa palautetta sen etenemisestä.

Työskentely on opiskelijalähtöistä, mutta opettajan ohjaamaa ja tukemaa. Työskentelyssä pyritään huomioimaan oppilaiden mielenkiinnon kohteet, ikä ja kehitysvaihe.

Työskentelyn pedagogisena mallina toimii ongelmalähtöisyys (PBL), jossa oppilaiden arkeen ja kokemuksiin perustuvia ongelmia käsitellään erilaisten virikeaineistojen avulla. Työskentelyn keskiössä on yhteinen keskustelu, sekä aikaisempien tietojen soveltaminen aiheeseen liittyen. (Tyrväinen 2020).

Pedagogisena menetelmänä hyödynnämme myös aktivoivaa opetusta, eli oppijakeskeistä oppimista aktivoivien menetelmien avulla (TVT-välineet)

TVT on tässä kokonaisuudessa sekä oppimisen kohde että oppimisen väline (Huhtiniemi 2020)
--> pienten oppilaiden erityisyys TVT:n käyttäjinä (alempana lisää tästä)
--> digivälineiden käyttäminen vaatii pieniltä oppilailta vielä
harjoitusta

Kokonaisuuden sisällöissä ja työtavoissa oppiminen on liitetty vahvasti reaalimaailman tilanteisiin ja oppilaiden arkeen

Ilmiölähtöisyys ja tutkiva oppiminen toimivat opiskelun tausta-ajatuksena, tavoitteena on herätellä oppilaiden omia kysymyksiä ja mielenkiintoa aiheeseen liittyen

Tuetaan oppilaan itsestä huolehtimisen taitoja ja ohjataan ottamaan vastuuta omasta unesta ja sen laadusta

TVT-välineillä pyritään kiinnittämään oppilas toimintaan ja syventämään tietoja uneen liittyvistä osatekijöistä motivoivalla tavalla. Parityöskentely sovelluksen parissa harjoittaa esimerkiksi yhteistyö- ja vuorovaikutustaitoja.

Oppimisen tukena hyödynnämme kamerakynäpedagogiikkaa. Kamerakynäpedagogiikassa kamera on kynän kaltainen oppimisen väline. Kameran avulla voidaan havainnoida ympäristöä, kerätä tietoa, keskustella näkemästämme sekä harjoitella itseilmaisua. Kamerakynäpedagogiikka sopii alkuopetusikäisille oppilaille, joista kaikki eivät vielä osaa ilmaista itseään kirjallisesti.

Animaatioiden tekeminen puolestaan on alkuopetusikäisille oppilaille mielekästä ja motivoivaa, ikätasoista toimintaa. Myös valmiiden videotuotosten katsominen kiinnostaa ja motivoi oppilaita. Kun toiminta on oppilaille mielekästä, he saavat positiivisia oppimiskokemuksia ja kiinnittyvät toimintaan paremmin.

Lähteet:
Huhtiniemi, M. 2020. Digitaalinen toimintakulttuuri osana oppimista ja opettamista. Terveystiedon oppiminen digitaalisissa ympäristöissä (TERV116), luento 1, Jyväskylän yliopisto, liikuntatieteellinen tiedekunta, luentovideo.

Tyrväinen, H. 2020. Minustako verkko-opettaja? Terveystiedon oppiminen digitaalisissa ympäristöissä (TERV116), luento 3, Jyväskylän yliopisto, liikuntatieteellinen tiedekunta, luentovideo.

# data[].attributes.body
1. & 2. luokalla terveystieto integroituu ympäristöopin oppiaineeseen.
Terveystiedon kannalta keskeistä on oppia ymmärtämään terveyttä tukevia ja suojaavia tekijöitä ympäristössä ja
ihmisten toiminnassa, sekä edistää terveyttä, hyvinvointia ja turvallisuutta tukevaa osaamista. 1.-2. luokilla ympäristöopin opetus jäsennellään kokonaisuuksiksi, joissa tarkastellaan oppilaan omaa ympäristöä ja hyvinvointia.

Opetuksen tavoitteet:
T6: ohjata oppilasta tekemään havaintoja ja kokeiluja koulussa ja
lähiympäristössä eri aisteja ja yksinkertaisia tutkimusvälineitä käyttäen
sekä esittelemään tuloksiaan eri tavoin
T10: ohjata oppilasta harjoittelemaan ryhmässä toimimisen taitoja ja
tunnetaitoja sekä vahvistamaan itsensä ja muiden arvostamista
T11: ohjata oppilasta käyttämään tieto- ja viestintäteknologiaa tiedon
hankkimisessa sekä havaintojen taltioimisessa ja esittämisessä
T14: rohkaista oppilasta ilmaisemaan itseään ja harjoittelemaan näke- mystensä perustelemista
T15: ohjata oppilasta pohtimaan kasvua ja kehitystä, terveyttä ja hyvinvointia tukevia tekijöitä sekä elämän perusedellytyksiä

Keskeiset sisältöalueet:
S2: Kotona ja koulussa toimiminen:
Sisältö liittyy kotona toimimiseen. Käytetään ympäristöopin eri tiedonalojen käsitteitä kuvaamaan arjen tilanteita ja toimintaa. Harjoitellaan yhteistyötaitoja ja erilaisissa ryhmissä toimimista. Lisäksi harjoitellaan arjen
käyttäytymistapoja erilaisissa tilanteissa.
S5 Elämän perusedellytysten pohtiminen: Perehdytään arjen terveystottumuksiin ja harjoitellaan niihin liittyviä taitoja.
S6 Kestävän elämäntavan harjoitteleminen: Omista ja yhteisistä tavaroista huolehtimista harjoitellaan.

Ympäristöopin oppimisympäristöihin ja työtapoihin liittyvät tavoitteet vuosiluokilla 1–2:
Työtapojen ja oppimisympäristöjen valinnan lähtökohtana ovat oppilaiden omat kokemukset ihmiseen ja arkeen liittyvistä asioista, ilmiöistä ja tapahtumista. Oppimisympäristöjä ja työtapoja valitessa otetaan huomioon toiminnallisuus, kokemuksellisuus, elämyksellisyys, draaman ja tarinoiden käyttö sekä ympäristöopin monitieteinen perusta. Tavoitteiden kannalta keskeistä on oppilaiden osallisuus ja vuorovaikutus erilaisten näkökulmien ja ratkaisujen pohtimisessa.

Laaja-alaiset taidot:
L1: Työskentelyn lähtökohtana ovat oppilaiden omat kokemukset, havainnot ja kysymykset.
Oman ja yhteisen työn suunnittelemista, tavoitteiden asettamista ja työskentelyn arviointia harjoitellaan.
L2: Oppilaita rohkaistaan ja ohjataan myönteiseen vuorovaikutukseen ja yhteistyöhön.
L3: Koulussa opitaan omaan ja yhteiseen hyvinvointiin, turvallisuuteen ja arjen sujumiseen liittyviä
perusasioita.
L4: Oppilaita ohjataan kehittämään kuvanlukutaitoa kokeilemalla kuvallisia ilmaisutapoja.
L5: Opetuksessa hyödynnetään esiopetuksen aikana ja koulun ulkopuolella oppilaille karttuneita
tieto- ja viestintäteknologian (tvt) tietoja ja taitoja. Leikkiin perustuva työskentely on edelleen
keskeistä. Tieto- ja viestintäteknologian perustaitoja harjoitellaan ja opitaan käyttämään niitä
opiskelun välineinä. Samalla opitaan keskeistä käsitteistöä.
Koulutyössä harjoitellaan laitteiden, ohjelmistojen ja palveluiden käyttöä ja opetellaan niiden keskeisiä käyttö- ja toimintaperiaatteita.
L6: Koulutyössä oppilaat saavat monimuotoisia tilaisuuksia oppia työskentelemään yksin ja yhdessä
toisten kanssa. Heitä ohjataan harjoittelemaan ryhmässä toimimista ja yhteistyötä, omien ideoiden
sovittamista yhteen toisten kanssa sekä ikäkaudelle sopivaa vastuunkantoa.

Lähteet:
Perusopetuksen opetussuunnitelman perusteet 2014. Viitattu 6.10.2020. https://www.oph.fi/sites/default/files/documents/perusopetuksen_opetussuunnitelman_perusteet_2014.pdf

# data[].attributes.headline
1. OPPITUNTI – AIHEESEEN TUTUSTUMINEN (45 MIN)

# data[].attributes.subject
1. OPPITUNTI – AIHEESEEN TUTUSTUMINEN (45 MIN)

# data[].attributes.body
Tunnin tavoitteet:

Osaat nimetä muutamia hyvään uneen vaikuttavia tekijöitä, esimerkiksi valaistus, vaatetus ja rauhoittuminen

Otat rakentavasti osaa oppimiskeskusteluun.

Harjoittelet kameran käyttöä kuvallisen ilmaisun välineenä.

Työskentelyn eteneminen:

1. Aiheeseen virittävä keskustelu (Miten nukuit viime yönä?)

2. Katsotaan yhdessä aiheen käsittelyyn virittävä video (Maltti ja Valtti)

3. Kootaan yhdessä oppilaiden huomioita videolta nukkumaanmenoon liittyen (opettaja tukee apukysymyksin)

4. Kotitehtävänä täyttää nukkumaanmenorutiineihin liittyvä moniste yhdessä vanhemman kanssa sekä ottaa kuva omasta nukkumapaikasta juuri ennen nukkumaanmenoa

TVT-välineiden hyödyntäminen:

Älytaulu

Videotallenteen katsominen

Kamera

Ensimmäisen tunnin tavoitteena on herätellä oppilaiden mielenkiintoa aiheeseen liittyen.

# data[].attributes.attachment_link.title
Maltti ja Valtti: Extrat | Homma hanskassa: Nukkuminen

# data[].attributes.attachment_link.description
Katso Maltti ja Valtti: Extrat - Homma hanskassa: Nukkuminen Yle Areenasta. Areena on Suomen suurin netti-tv ja radio.

# data[].attributes.body
Tunnin tavoitteet:

Osaat tarkkailla omaa lähiympäistöäsi ja arvioida ja eritellä muutamia myönteisiä (ja kielteisiä) tekijöitä omissa nukkumaanmenorutiineissasi.

Osaat antaa esimerkkejä hyvistä nukkumaanmenorutiineista.

Osaat vertailla eri nukkumaanmenorutiinien vaikutuksia.

Osaat toimia yhdessä työparin kanssa sovussa ja kuunnella toisen ideoita yhteisessä työskentelyssä.

Osaat huolehtia yhteisistä välineistä (tabletti) yhdessä työparin kanssa.

Työskentelyn eteneminen:
1. Käydään läpi kotitehtävämoniste  ja keskustellaan oppilaiden nukkumaanmenorutiineista. Oppilaalla keskustelun tukena kuva omasta nukkumaanmenopaikasta ennen nukkumaanmenoa.

2. Kerätään opettajan avulla ylös tärkeimpiä ja oppilaiden vastauksissa toistuneita rutiineja, kuten:
- Ruokailu ennen nukkumaanmenoa
- Hampaiden pesu (välineet, kerrat, aika)
- Hyvän yöpuvun valinta
- Unikaverin valinta
- Nukkumapaikan valinta
- Nukkumapaikan tunnelma

Pohditaan: Miksi nämä rutiinit ovat tärkeitä nukkumisen kannalta?

3. Käydään läpi rutiinien sisältö hyvän unen ja terveyden kannalta, esimerkiksi Miksi on tärkeää pestä hampaat ennen nukkumaanmenoa? --> happohyökkäyksen katkaiseminen

4. Jakaudutaan opettajan avulla pareiksi. Oppilaat tekevät pareittain Sock Puppets -animaatiotyökalun avulla videon valitsemastaan nukkumaanmenorutiineista.

5. Työskentelyn päätteeksi katsellaan valmiita animaatioita yhteisesti. Pari kertoo ennen katselua oman aiheensa, miksi valitsivat kyseisen aiheen sekä mitä tärkeitä seikkoja juuri tähän rutiiniin liittyy ja miksi.

6. Kotitehtävä: Esittele omia nukkumaanmenorutiineja uudelleen ottamalla valokuva/valokuvia. Tarkastele, onko jokin muuttunut?

TVT-välineiden hyödyntäminen:

Tablet-sovellus: Sock puppets

Kamera

Älytaulu

# data[].attributes.headline
4. OPPITUNTI AIHEEN KOONTI, ARVIOINTI JA PALAUTE (45 MIN)

# data[].attributes.subject
4. OPPITUNTI AIHEEN KOONTI, ARVIOINTI JA PALAUTE (45 MIN)

# data[].attributes.body
Tunnin tavoitteet:

Osaat ottaa rakentavasti osaa  oppimiskeskusteluun.

Osaat kertoa ja reflektoida omaa oppimiskokemustasi.

Osaat antaa kehittävää palautetta toisen tuotoksesta.

Ymmärrät syy-seuraussuhteita nukkumaanmenorutiinien ja hyvän unen välillä.

Työskentelyn eteneminen:

1. Virittäydytään aiheeseen uniaiheisella leikillä (Nukkumis-evoluutio)

2. Halukkaat oppilaat saavat näyttää luokan yhteisen älytaulun välityksellä kotitehtävänä otetut oman/omat kuvansa  ja kertoa omista nukkumaanmenorutiineistaan. Opettaja auttaa oppilasta apukysymyksin (esim. Mitä teet ennen kun käyt sänkyyn? Muuttuiko jokin asia rutiineissasi?)
Muut oppilaat antavat esitelleelle oppilaalle palautetta siitä, mitä hyviä nukkumaanmenorutiineja he näkivät esittelijän kuvissa.

3. Loppukeskustelu ja palaute:
Minkä takia toistuvat ja unta tukevat nukkumaanmenorutiinit ovat tärkeitä?
Mitkä rutiineista voit suorittaa itse, missä tarvitset apua?
Muuttuiko omissa rutiineissasi jokin oppituntien jälkeen?
Mikä yhteisessä oppimiskokonaisuudessa onnistui mielestäsi hyvin?
Missä olisimme voineet parantaa?

TVT-välineiden hyödyntäminen:

Älytaulu

Digitaaliset valokuvat

# data[].attributes.body
Alkuopetusikäisten oppilaiden erityisyys teknologian käyttäjinä:

Alkuopetuksessa oppilaat tutustuvat oppimiseen digitaalisten välineiden avulla.

Tässä kokonaisuudessa digitaaliset työvälineet toimivat itseilmaisun välineinä, sillä kirjoittamisen ja lukemisen taitoja vasta harjoitellaan.

Digitaaliset välineet toimivat myös muun oppimisen välineinä esimerkiksi yhteistyö- ja vuorovaikutustaitojen kehittämisessä videotuotoksen yhteissuunnittelussa.

Eettisyys:

Oppilaille on tärkeää painottaa, että omasta nukkumaanmenopaikasta otettavassa kuvassa ei näy oppilas itse (varmistetaan, ettei esitellä luokassa kuvia oppilaista vähissä yövaatteissa tai jos nukkuvat alasti).

Tietosuoja:

Oppilaiden ottamia kuvia/videoita ei julkaista missään, vaan ne katsotaan laitteilta koulussa yhteisesti.

Valokuvissa eivät näy oppilaat itse, eli heitä ei voi niistä tunnistaa.

Sock Puppets -animaatiotyökalu:

ei kerää oppilaiden tunnistetietoja, kuten nimiä.

ei vaadi käyttäjää tekemään tunnuksia palveluun.

tallentaa tuotokset laitteelle ilman tunnuksia, eli tuotokset voidaan katsoa luokassa heti työskentelyn jälkeen eikä niitä ole tarpeen tallennella ulkoisiin pilvipalveluihin. Tuotoksen voidaan poistaa työskentelyn lopuksi.

ei näytä oppilaiden kasvoja, vaan videoilla esiintyvät animaatiohahmot.

muuttaa oppilaiden äänet, joten heitä ei voi tunnistaa videoilta.

Tekijänoikeudet:

Yle Areenan tallenteiden julkinen esittäminen ei ole sallittua. Poikkeuksena on kotimaisten televisio-ohjelmien esittäminen perustutkintoon johtavassa opetuskäytössä (Yle Areena 2020).

Sock Puppets -animaatiotyökalun ikäraja on 4 vuotta.

Kotiläksymonisteessa olevat lampaankuvat on haettu Pixabay -sivustolta, jolta haettuja kuvia saa käyttää vapaasti.

Ohjaus, eriyttäminen ja tuki ympäristöopissa vuosiluokilla 1–2:

Ohjausta tarvitaan erityisesti turvalliseen ja muut huomioivaan toimimiseen eri oppimisympäristöissä.
--> Alkuopetusikäiset oppilaat harjoittelevat vasta toimimista digitaalisissa oppimisympäristöissä, ja siksi tässä kokonaisuudessa tutustutaan erilaisiin välineisiin oppilaiden kanssa. Välineet eivät ole yksinään oppimisen keskiössä, vaan itse välineen käyttöä on myös tärkeää harjoitella.

Oppilaita ohjataan kunnioittamaan jokaisen oikeutta yksityisyyteen itseään koskevissa henkilökohtaisissa asioissa.
--> Oppilaille on tärkeää korostaa sitä, että jokaisella perheellä on omanlaisensa tavat ja rutiinit. Omia henkilökohtaisia tapoja saa jakaa luokkayhteisössä sen verran, kun tuntuu luontevalta. Jokaisen nukkumaanmenorutiineja kunnioitetaan keskustelemalla hyviä käytöstapoja noudattaen.

Lähteet:
Yle Areena: Yle Areenan käyttöehdot. Osoitteessa: https://ohjeet.areena.yle.fi/hc/fi/articles/115002969969-Yle-Areenan-käyttöehdot. Viitattu 11.10.2020.

Tietosuojaan ja tekijänoikeuksiin liittyviä asioita on pohdittu Harto Pöngän luennon pohjalta.

# data[].attributes.body
Yhteistyö oli sujuvaa ja vaivatonta, vaikka asumme eri paikkakunnilla emmekä tunteneet toisiamme entuudestaan.

Pidimme yhteyttä WhatsApp-viestisovelluksella.

Työstimme tehtävää sekä Zoom- että Black Board Collaborate-videotyökaluilla. Keräsimme ideoita ja lopullista tekstiä yhteiseen Google Docs-dokumenttiin. Lopputuotoksen oli tarkoitus toteuttaa Prezi-esitystyökalulla, mutta se ei taipunut reaaliaikaiseen yhteistyöskentelyyn. Siksi päädyimme käyttämään Padlet-alustaa.

Yhteistyö antoi meille uusia näkökulmia ja ideoita, siis rikastutti työtämme. Yhteistyön kautta muodostui toimivampi kokonaisuus, kuin ehkä yksin olisimme saaneet aikaan.

Ida Knaapi
Elina Salmela